8576e6e499a81fd5ac8ae9dbb80cf405
Hvad er Roam Like Home?
telia.dk
2021.10

Roam Like Home betyder, at du kan tale og sende sms/mms uden at betale ekstra, når du rejser i Norden og EU. Mere præcist betyder det, at når du rejser i Norden og EU, kan du ringe og sende sms/mms’er til alle europæiske numre (dog ikke overtakserede og lign. numre), uden det koster ekstra.


Derudover kan du bruge en del af din inkluderede data i EU. Der er dog indført en såkaldt "fair use-begrænsning" af EU, som skal forhindre misbrug og sætte et loft på, hvad der er rimelig brug.


Roam Like Home er vedtaget af EU, og reguleringen trådte i kraft d. 15. juni 2017.



8458480e4a87d025ea168697fe0058b3
Hvorfor kan jeg ikke bruge alle inkluderede GB i udlandet?
telia.dk
2021.10

Den nye EU-regulering betyder, at du kan tage din mobilpakke med til andre europæiske lande såsom Spanien, Tyskland og Italien uden at betale ekstra. Teleskaber kan ifølge de nye EU-regler sætte et loft for, hvad der er rimelig brug af data i EU. Det kaldes en "fair use-begrænsning", som bl.a. skal forhindre misbrug.


I de fleste af Telias abonnementer får du mere data, end EU foreskriver. Nogle af vores abonnementer er såkaldte DK abonnementer. Det betyder, at du kun kan bruge dem i Danmark.



7f3f23121103e9c7592611fec81e267b
Hvor meget data kan jeg bruge i EU med mit abonnement?
telia.dk
2021.10

Hvor meget data, du kan bruge i EU, afhænger af, hvilket abonnement, du har. Med de fleste af vores abonnementer kan du bruge al din tale, sms/mms og en del af dine inkluderede data, når du rejser på ferie i EU, så længe du har et abonnement, der ikke kun gælder i Danmark. Du kan se en liste over vores abonnementer samt en oversigt over datamængde i EU [her](/kundeservice/abonnement/udland/udlandspriser/).



d19bb44b258842043c43a50696e9671a
Er der begræsninger for, hvor meget jeg må bruge mobilen uden for Danmark?
telia.dk
2021.10

Ja, EU-kommissionen har defineret en 50 %-regel, der hedder Stable Link. Det betyder, at du skal bruge mobilen i Danmark mindst 50 % af tiden.


Telia må, hvis mobilen bruges mere uden for Danmark inden for en rullende 4 måneders periode (123 dage), opkræve en højere takst svarende til den EU-regulerede forbrugstakst.



fb9d5bc8ee5bbd07361336202507700e
Hvad sker der, hvis jeg bruger alle mine GB i EU?
telia.dk
2021.10

Hos Telia er du som standard altid sikret mod ekstra dataforbrug i udlandet, så du ikke skal være bekymret for store regninger.


Du har følgende muligheder, hvis du opbruger din data:


1. Blokere: Du kan vælge at blokere for data i resten af din regningsperiode.
2. Betale for forbrug: Du kan fortsætte med at bruge data. Det vil koste 0,03 DKK/MB.
3. Datapakker: Du kan købe en data-pakke, der gælder resten af din regningsperiode.



848c2bbde921d918a424aa7f0fd3c9a8
Bruger jeg mere data i udlandet end i Danmark?
telia.dk
2021.10

Nej. Datamængden er den samme, uanset om du bruger tjenester i udlandet eller Danmark. Sandsynligvis vil du faktisk bruge lidt mindre, da Telias netværk hører til blandt de hurtigste i verden.



3113695f9c6b73b16fa7620b5a5635a0
Vil jeg stadig have mulighed for at ringe og sms'e, selvom jeg har opbrugt min data?
telia.dk
2021.10

Ja, tale, sms og mms vil ikke blive påvirket af blokeringen på data.



b4cc8691c47800d0b194c88871707dbd
Jeg har et 4JUNIOR - kan jeg bruge det i EU?
telia.dk
2021.10

Nej, 4JUNIOR er som standard et abonnement, der ikke kan benyttes i udlandet. Hvis du ønsker at kunne bruge dit abonnement i udlandet, kan du ændre dit abonnement på Mit Telia ved at logge ind med NemID.



6353d00d91dc2d1c0ffc8b95f4e21aef
Hvad koster det at ringe til et EU-land, hvis jeg befinder mig i et andet EU-land (ikke Danmark)?
telia.dk
2021.10

Din fri tale i dit abonnement dækker dit opkald, så det koster ikke.



7318adcdb2e805e954a970afadc7a5b3
Hvad er roaming? 
telia.dk
2021.10

Du roamer, når du benytter et fremmed netværk til at tale eller surfe, hver gang du er udenfor landets grænser eller er udenfor dit eget mobilselskabs dækning.



e19fa9934c00f75f6cc36bc817dd5f0c
Er satelit opkald inkluderet?
telia.dk
2021.10

Det er ikke inkluderet. Hvis du fx er på en færge mellem to lande, skal du derfor sikre dig, at du ikke er på færgens satellitnetværk.



851f6e90bc4264fb1bb426eb6ae33880
Jeg har ikke sendt så mange sms'er på samme tidspunkt?
telia.dk
2021.10

Der kan være flere årsager til, at du bliver opkrævet for flere sms'er, som er sendt på samme tidspunkt. Se hvorfor [her](/hjalp/618/jeg-har-ikke-sendt-sa-mange-sms-er-pa-samme-tidspunkt/#/).


